Neuvoston asetus (EY) N:o 521/94, annettu 7 päivänä maaliskuuta 1994, polkumyynnillä tai vientituella muista kuin Euroopan yhteisön jäsenvaltioista tapahtuvan tuonnin tutkimusmenettelyille asetetuista määräajoista ja asetuksen (ETY) N:o 2423/88 muuttamisesta



Virallinen lehti nro L 066 , 10/03/1994 s. 0007 - 0009

Suomenk. erityispainos Alue 11 Nide 29 s. 0117

Ruotsink. erityispainos Alue 11 Nide 29 s. 0117



NEUVOSTON ASETUS (EY) N:o 521/94, annettu 7 päivänä maaliskuuta 1994, polkumyynnillä tai vientituella muista kuin Euroopan yhteisön jäsenvaltioista tapahtuvan tuonnin tutkimusmenettelyille asetetuista määräajoista ja asetuksen (ETY) N:o 2423/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisen kauppapolitiikan on perustuttava yhtenäisiin periaatteisiin, erityisesti kaupallisen suojautumisen osalta, kaupallisen suojautumisen välineet, erityisesti vilpillisiin kauppatapoihin liittyvät välineet, ovat korvaamattomia avoimen markkinajärjestelmän ja oikeudenmukaisen kauppajärjestelmän täydentäjiä ja myötävaikuttavat siten maailmankaupan sopusointuiseen kehitykseen, polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annettu neuvoston asetus (ETY) N:o 2423/88(1)laadittiin tätä varten, sisämarkkinoiden toteutuminen vuonna 1992 tekee aiheelliseksi parantaa tätä kaupallisen suojautumisen välinettä erityisesti sen perusteella tehtyjen tutkimusten keston osalta, tämän vuoksi on suotavaa ja tarpeen asettaa määräajat asetuksen (ETY) N:o 2423/88 mukaisesti suoritettaville tutkimusmenettelyille, polkumyynnillä tai vientituella tapahtuvasta tuonnista tehdyille valituksille olisi vahvistettava tutkimuksen aloittamisen sekä väliaikaisten toimenpiteiden toteuttamisen ja lopullisten päätelmien tekemisen määräajat; sekä myönteiset että kielteiset lopulliset päätökset olisi myös tehtävä mahdollisimman nopeasti kansainvälisten sitoumusten mukaisuuden varmistamiseksi, menettelyä koskevien määräaikojen noudattamisen varmistamiseksi on olennaista käyttää näytteenottotekniikoita, jos tutkimus koskee useampia osapuolia, täsmentää määräajat, joiden kuluessa näkökannat ja tiedot on toimitettava komissiolle niiden ottamiseksi huomioon tutkimuksissa, määrittää täsmällisemmin osapuolet, jotka voivat tutkia komission käytettävissä olevia tietoja ja pyytää tietoja keskeisistä tosiseikoista, joiden perusteella ehdotetaan lopullisten toimenpiteiden toteuttamista, sekä täsmentää kyseisten osapuolten yhteistyön osittaisesta tai täydellisestä puuttumisesta johtuvat seuraamukset, on myös olennaista huolehtia siitä, että jäsenvaltioiden kuuleminen neuvoa-antavassa komiteassa tapahtuu määräaikojen noudattamisen kannalta ajoissa, olisi myös yksinkertaistettava menettelyjä säätämällä mahdollisuudesta asettaa väliaikaisia tulleja alkuperäisen neljän kuukauden sijasta kuuden kuukauden ajaksi, jota voidaan pidentää kahdella kuukaudella, toisaalta uudelleentarkastelumenettelyt olisi myös saatava päätökseen mahdollisimman nopeasti, ja tämän asetuksen soveltamisen on lisäksi välttämättä liityttävä riittävän hallinnollisen rakenteen luomiseen komission yksiköihin; neuvoston olisi täsmennettävä viimeistään 1 päivänä huhtikuuta 1995 määräenemmistöllä tehtävässä päätöksessä ne valitukset, menettelyt ja tutkimukset, joihin tätä asetusta sovelletaan, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2423/88 seuraavasti: 1) Annetaan 2 artiklan 13 kohdalle otsake "G. Keskiarvon määritystekniikka" ja poistetaan kolmas luetelmakohta. 2) Lisätään 5 artiklan 3 kohtaan virke seuraavasti: "Valitus katsotaan jätetyksi ensimmäisenä työpäivänä sen jälkeen, kun se on vastaanotettu komissiossa kirjattuna kirjeenä tai komission annettua vastaanottoilmoituksen." 3) Lisätään 5 artiklan 5 kohdan loppuun virkkeen osa seuraavasti: "valituksen komissiolle jättöpäivää seuraavan kuukauden aikana." 4) Lisätään 6 artiklan 1 kohdan loppuun virkkeen osa seuraavasti: "ja joka tapauksessa sellaisessa ajassa, että tässä asetuksessa vahvistettujen määräaikojen noudattaminen on mahdollista." 5) Lisätään 6 artiklan 3 kohdan loppuun virkkeen osa seuraavasti: ", jonka puheenjohtaja järjestää, jos tämä suullinen kuuleminen voidaan järjestää sellaisessa ajassa, että tässä asetuksessa vahvistettujen määräaikojen noudattaminen on mahdollista." 6) Poistetaan 7 artiklan 1 kohdan johdantokappaleesta ilmaisu "välittömästi" ja korvataan 7 artiklan 1 kohdan a alakohta seuraavasti: "a) aloitettava menettely kuukauden kuluessa valituksen jättämisestä ja ilmoitettava sen aloittamisesta Euroopan yhteisöjen virallisessa lehdessä; tässä ilmoituksessa yksilöidään kyseinen tuote ja kyseiset maat, esitetään yhteenveto saaduista tiedoista sekä ilmoitetaan, että kaikki asian kannalta merkitykselliset tiedot on toimitettava komissiolle tiedoksi; komissio asettaa ilmoituksessa määräajan, jonka kuluessa osapuolet, joiden etua asia koskee, voivat viimeistään saattaa tietoon näkemyksensä kirjallisesti ja toimittaa tietoja, jos nämä näkemykset ja tiedot on otettava huomioon tutkimuksessa; komissio täsmentää myös määräajan, jonka kuluessa osapuolet, joiden etua asia koskee, voivat pyytää komissiolta suullista kuulemista 5 kohdan mukaisesti." 7) Lisätään 7 artiklan 2 kohtaan alakohta seuraavasti: "c) Jos menettely koskee useampia osapuolia, tutkimus voidaan rajata otantaan osapuolista, tuotteista tai liiketoimista, jotka voidaan tutkia asetetuissa määräajoissa." 8) Korvataan 7 artiklan 4 kohdan a alakohta seuraavasti: "a) Valituksen tekijät, tuojat, viejät, käyttäjät ja kuluttajajärjestöt, jotka ovat ilmoittautuneet 7 artiklan 1 kohdan a alakohdan mukaisesti, sekä viejämaan edustajat voivat tutustua kaikkiin tietoihin, jotka ne osapuolet, joita tutkimus koskee, ovat toimittaneet komissiolle, lukuun ottamatta yhteisön tai sen jäsenvaltioiden viranomaisten laatimia sisäisiä asiakirjoja, jos nämä tiedot liittyvät heidän etujensa puolustamiseen eivätkä ne ole 8 artiklassa tarkoitettuja luottamuksellisia tietoja ja jos komissio käyttää niitä tutkimuksessaan. Tätä varten henkilöiden, joita asia koskee, on osoitettava komissiolle kirjallinen hakemus, josta selviää, mitä tietoja pyydetään." 9) Korvataan 7 artiklan 7 kohdan b alakohta seuraavasti: "b) Jos osapuoli, jota asia koskee, tai kolmas maa kieltäytyy antamasta tarvittavia tietoja tai ei toimita niitä tässä asetuksessa säädetyissä tai komission tämän asetuksen mukaisesti asettamissa määräajoissa tai merkittävällä tavalla vaikeuttaa tutkimuksia, alustavat tai lopulliset päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella. Jos komissio toteaa, että joku, jonka etua asia koskee, tai kolmas maa on toimittanut sille vääriä tai harhaanjohtavia tietoja, se voi käyttää käytettävissä olevia tietoja tällaisten tietojen sijasta." 10) Korvataan 7 artiklan 9 kohdan a alakohta seuraavasti: "a) Tutkimus lopetetaan tavallisesti vuoden kuluessa. Joka tapauksessa se on lopetettava 13 kuukauden kuluessa sen aloittamisesta, kun kyseessä on vientitukia koskeva tutkimus, ja 15 kuukauden kuluessa sen aloittamisesta, kun kyseessä on polkumyyntiä koskeva tutkimus, joko saattamalla se päätökseen 9 artiklan mukaisesti tai 12 artiklan mukaisesti määrätyllä lopullisella toimenpiteellä." 11) Lisätään 11 artiklan 1 kohdan ensimmäisen virkkeen loppuun virkkeen osa seuraavasti: "viimeistään 9 kuukauden kuluessa tutkimuksen aloittamisesta." 12) Korvataan 11 artiklan 5 kohta seuraavasti: "5. Väliaikaiset tullit ovat voimassa enintään neljä kuukautta. Jos kuitenkin viejät, jotka edustavat merkittävää prosenttiosuutta kyseisistä kaupallisista liiketoimista, sitä pyytävät tai eivät sitä vastusta komission ilmoituksen jälkeen, väliaikaiset polkumyyntitullit voivat olla voimassa kuusi kuukautta." 13) Lisätään 14 artiklan 2 kohtaan virke seuraavasti: "Uudelleentarkastelumenettely saadaan tavallisesti päätökseen viimeistään 15 kuukauden kuluessa uudelleentarkastuksen aloittamispäivästä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan yksinomaan neuvoston viimeistään 1 päivänä huhtikuuta 1995 määräenemmistöllä komission ehdotuksesta tarvittavien budjettivarojen käytettäväksi saattamisen jälkeen tekemässä päätöksessä täsmentämien päivämäärien jälkeen jätettyihin valituksiin, aloitettuihin tutkimuksiin ja aloitettuihin uudelleentarkasteluihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 1994. Neuvoston puolesta Puheenjohtaja Th. PANGALOS (1) EYVL N:o L 209, 2.8.1988, s. 1. Asetus sellaisena kuin se on muutettuna asetuksella (EY) N:o 522/94 (EYVL N:o L 66, 10.3.1994, s.10).